AJAKOHAST OTSE TAEVAST
Tere tulemast vaatama saadet "Ajakohast otse taevast"!
Käsitleme tänagi seda suurt ja laia teemat,
kuidas Jumal tahab tervendada nii meie füüsilised kui vaimsed haigused.
Nii meie ihu kui meid tervikuna. - Just nimelt, meid tervikuna.
Sest kuuleme teisi ütlevat ja mõtleme isegi tihti, et:
"Ah, see nii väike asi, mis ma ikka sellega Jumalat tüütan!"
Mõtleme, et maailmas on ju nii palju inimesi ja vajadusi,
et kuidas Ta küll kõigini jõuab?
Samas aga on neid, kes isegi ei tunne Jumalat ega Tema Sõna,
aga ometigi otsivad Teda. Ja Jumal näeb nende südant.
See ei tähenda seda, otsekui pääsemiseks leiduks mõni muu tee.
Pääsemine ja tee Jumala juurde käivad ikka vaid läbi Jeesuse.
Küll aga usun ma, et kui inimesel puudub oskus ja arusaam sellest,
kuidas läheneda Jumalale,
siis Jumal ometigi näeb seda igatsust ja tahab aidata ja juhtida teda.
Just. Jumal näeb me südant tahtmisi, isegi kui me ise seda ei mõista.
Kui me oleme tulnud Jeesuse juurde,
siis Ta on usaldanud oma evangeeliumi meie kätesse, et seda kuulutada.
Ta loodab meie peale. - Ta loodab me peale, aga on andnud ka vastutuse.
Tean omast käest, kui tihti olen mõelnud, et:"Oo Issand, võiksid sa palun tulla
Seinäjoele, Joensussee ja Kemisse.
Ja kas Sa palun tuleks ka Helsingisse, kuigi see on üks paras pähkel!
Aga tule ikka ja muuda see linn!"
Kuid tead, mis?
Mul pole aimugi, kuidas Jumal sellele kõigele reageerib.
Küll aga istub Ta oma troonil ja Tema silmad uitavad üle maa,
et leida ja aidata neid, kes Teda otsivad.
Mine tea, võib-olla Ta vahel isegi mõtleb: "Nii palju vatramist seal maa peal,
et ei jaksa seda kõike enam kuulata."
Aga ometigi Ta kuuleb inimeste palveid.
Aga Ta on ka pikameelne meie suhtes. - On muidugi!
Kuid Ta annab meile teada ka ühte asja, mida vajame
ja see on õpetus, mis avaks me südamesilmad.
Et me mõistaks, et oleme Jumala koostööpartnerid.
Ehk siis - see pole Jumala rida täita meie osa!
Oletame, et töötad kusagil firmas, kus on palju töötajaid.
Sa kandideerisid ühele kohale ja andsid endast parima, et seda saada.
Nüüd aga on olukord, kus ülemus astub ootamatult sisse,
ja sina istud käed rüpes ja ootad, et millal ülemus ise töö ära teeks?
Sellisele käitumisele ei järgne muud kui vallandamine.
Seetõttu ei saa ka arvata, et kui Jumal on andnud meile korralduse
minna kogu maailma ja kuulutada evangeeliumi kõigele loodule,
et me võiks siis paluda: "Oo Issand, kas sa äkki ise?
Mul siin nii palju tegemist praegu, et äkki teed selle ise ära?"
Kuid see pole nii! Sa oled Jumala koostööpartner.
Ja kuna Jumal toimib nii ja Jeesus ise järgis seda mudelit,
kutsudes oma 12 jüngrit ja juhti, keda Ta varustas,
siis see on üsnagi märkimisväärne lugu.
Nii et kui Jeesus kutsus, need mehed tulid, jättes kõik oma tegemised.
Ja Jeesus õpetas neid ja tervendas inimesi, ajades välja ka kurje vaime.
Ja Jeesus kutsus oma jüngrid enese ligi ja õpetas neid.
Seal oli palju teisigi inimesi, kes seda kuulsid,
kuid Jeesuse esmane sihtrühm olid siiski Tema jüngrid.
Matteuse 10:1 on öeldud:
"Ja Jeesus kutsus oma kaksteist jüngrit enese juurde ning andis neile..."
Mida Ta neile andis? Uued autod ja uhked majad?
Ta andis neile "meelevalla rüvedate vaimude üle neid välja ajada
ja parandada kõiki haigusi ja igasugu nõtrust."
Sa võid nüüd küsida, et mida saab Jumalal olla selle vastu,
kui mul on auto ja korralik kodu? Ei olegi.
Küll aga on Ta selle vastu, et su hea auto ja kodu on su oma küüsi saanud.
Need on Jumala õnnistused, kui neid õigesti kasutada,
aga neis ei peitu veel elu peamine mõte.
Elu peamine mõte peitub Jeesuse varustatuses,
meelevallas ajada välja kurje vaime ja tervendada erinevaid haigusi.
Kas pole imeline, et Jumala Sõna kohaselt on meil võime tervendada?
Meil on siin üks raamat, mida võib ehk leida veel antikvariaadist
ja mille pealkiri on: "Tervendage haiged."
Veidi üllatav pealkiri...
Inimesed ikka ju igatsevad, et: "Oo Issand, tervenda haiged!"
"Tervenda esmalt mind ja kui jaksu üle jääb, siis ka mu naine."
Aga Jeesus ütleb: "Tervendage haiged! Teie tehke seda!"
Kellele Ta seda ütleb? Te ju kindlasti teate,
et need Jeesuse 12 jüngrit olid täiega täiuslikud inimesed. Olid ju?
Ei olnud! Nad olid täpselt nagu sina ja mina.
No ma ei tea.... - Sa ei arva nii või?
Neil ei olnud sellist kristlikku tausta, nagu meil.
Kogu see lugu oli nii uus nende jaoks ja nad olid ka päris noored.
Ja nad hakkasid arutlema, et kes kummal poolt Jeesust istuma hakkab,
kui Too üks päev valitsejaks saab.
Võimu ja väge! Võimu ja väge! "Oh, ma istun ikka Ta paremale käele!
Kui Jeesusest saab Kuningas, siis minust saab peaminister!"
Kuid eks see võimuvõitlus käi ju tänapäevalgi. - No eks ta ikka käi.
Kui sa kunagi Rooma sattud, seal on suur Püha Peetruse katedraal.
Ja öeldakse, et selles asuvad nii Peetruse kui Pauluse hauad.
Nii et kuigi nende eluiga oli suht lühike,
suutsid nad selle aja jooksul ometi pöörata asju Jeesuse suunas ja kasuks.
Igal juhul, seal oli hetk, kus Jeesus küsis oma jüngritelt:
"Kes te arvate mind olevat?" Ja korraga oli suur vaikus.
Kuid Peetrus saab korraga ilmutuse ja hõiskab:
"Sa oled Messias, Jumala Poeg!"
Ja Jeesus ütles: "Halleluuja! Ole õnnistatud Siimon Peetruse poeg!
Sest mitte liha ja veri pole seda sulle ilmutanud, vaid mu Isa taevas."
Ja siis Jeesus räägib Jeruusalemma minekust ja oma peatsest ristisurmast
ning Peetrus teatab tähtsana:"Ei iial!"
Ta on nüüd puhevil ja tunneb end nii tähtsana, mistõttu ütleb:
"Ma ei lase sel iialgi sündida! Ma ei jäta sind iialgi!
Ja Jeesus käratab talle: "Tagane minust Saatan!"
See ei tähendanud, et Jeesus oleks Peetrust ennast saatanaks pidanud,
vaid Ta reageeris selle vaimsuse peale, mis tõusis Jumala plaanide vastu.
Ja Ta jätkas mõne aja pärast, öeldes, et nad kõik saavad hülgama Ta. Kõik.
"No kuule, Jeesus. Minu peale võib ikka loota!
Ega ma nüüd nii vennike ka ole! Isegi kui suren koos sinuga..."
Kuid Jeesus ütles, et see juhtub niipea kui kukk on kolm korda kirenud.
Ja nii läks. Ometigi Jeesus andestas ja Peetrus alandus Ta ees.
Ehk siis - polnud nad nii väelised midagi.
Tavalised inimesed kõigi oma nõtruste ja piirangutega.
Ja Jeesus andis neile korralduse minna tervendada kõik haiged.
Mäletad, kui nad kahekaupa välja läksid, et tervendada haigeid?
Ja siis tagasi tulles nii õhinal olid, et kogu see lugu tõesti toimis!
Nad ütlesid: "Jeesus, me oleme istunud Su jalge ees ja oleme näinud,
kuidas Sa ise tervendasid ja see oli lihtsalt vinge!
Kuid nüüd oleme ise väljas käinud ja rahvas on terveks saanud.
Kurjad vaimud on välja läinud ja see kõik on nii vinge!
Tänu sulle Jeesus!"
Kuid Jeesus vaigistab nad ja ütleb:
"Tundke esmalt rõõmu sellest, et teie nimed on Eluraamatus kirjas.
Sest tervenemised on igati loomulik nähtus, kuna suurem on see, kes on
teie sees, kui see, kes on maailmas!"
Nii et see kõik on meie töö. Ja me tahame ka paluda selle eest.
Sest küsimus pole üldsegi mitte meie võimekuses ja enesekindluses.
On muidugi ka neid, kes kipuvadki arvama endast palju,
kui keegi on nende kaudu tervenenud. See kuidagi lööb neile pähe.
Kuid enamus on siiski alandlikud mõeldes pigem, et:
"Oh mina vaena patune. Mis nüüd mina...
Et kui ikka see ja too võimas jutlustaja tuleks, vot siis alles oleks...
Mis nüüd mina siin käsi peale panen... Kuid tead, mis on veel hullem?
Vaim, kes pöörab rahva ümber sõrme ja on muide külastanud sindki.
Ja see vaim ütleb:
"Sa võid ju panna käed haigete peale, aga nad ei tervene nagunii!
Mis siis saab?
Tead, mis siis saab? Saab see, et midagi ei saa."
Samas olen kindel, et kuigi väliselt midagi ei juhtunud,
oli Jumal ometigi koos sinuga ja puudutas seda inimest.
Nii on juhtunud meiegagi. Me ei näe igakord imesid sündimas.
Ja vahel kuuleme sündinud asjadest alles hiljem.
Kuid ometigi järgime Jeesuse eeskuju, kes läks näiteks pimeda juurde
ja olles puudutanud ta silmi, küsis: "Kas sa näed midagi?"
Ja kui tolle pilt oli ikka ähmane, puudutas uuesti ta silmi ja palvetas.
Ja siis see mees nägi! Nõnda võime meiegi toimida.
Ja samuti saame me ka õpetada ja jagada inimestele Jumala Sõna,
et võiksime asjadest õigesti aru saada.
Kuid kõige olulisem on siiski mõista, et Jumal ei tee meie eest asju ära.
Me võime ju heietada minevikust, et: "Oh olid alles ärkamisajad 1975.a."
Ja me heietame ja halame, et olid alles ajad, aga kus on need praegu?
Tead, mis? Niimoodi tehes võime oodata surmani.
Kuid kui me pöördume Jumala poole ja ütleme Jeesusele, et:
"Sa oled tahtnud kinnitada oma Sõna, aga mul pole jagunud tahet...
Olen olnud arg või pole üldse teadnudki neist asjadest midagi.
Kuid nüüd ma saan aru ja siin ma olen!"
Ma olen kindel, et kui Jeesus varustas juba tol ajal oma jüngreid,
varustab Ta neid tänapäevalgi.
Ta tahab aidata meid ja lasta meil kogeda oma headust.
Teine küsimus on aga see, et kui need asjad kõik hakkavadki sündima,
võib tekkida väike risk, et see lööb meile pähe.
Ja ma hakkan end korraga tervendajast evangelistiks pidama.
Ma vahel mõtlen, et kust ilma otsast me kõiki neid tiitleid võtame?
Me oleme lauljad-evangelistid ja...
Olen korra isegi kuulnud koristaja-evangelistist.
Ja autojuht-evangelistist. Nii et meil on igat sorti evangeliste.
Kuid tead, mis?
Me ei vaja neid tiitleid selleks, et arvata endast enamat kui seda oleme.
Roomlastele 12:3 on öeldud, et:
"Sest selle armu tõttu, mis mulle on antud, ütlen ma igaühele teie seast,
et ta ei mõtleks üleolevalt selle kohta, mida tuleb mõtelda,
vaid mõtleks nõnda, et saaks arukaks sedamööda,
kuidas Jumal igaühele usu mõõdu on jaganud."
Ehk ära siis arva, et võid vahetada kohti Jumalaga:"Oo, siit ma tulen!"
Vaid olgem alandlikud ja mõistkem, et tegu pole mitte meis.
Ja vaatamata sellele, et Jeesus on palunud meid palvetada haigete
eest ja panna käsi nende peale, kuna usupalve parandab,
siis kes on ometi see, kes seda teeb? Jumal!!
Kes tervendab haigeid palverätikute ja õli kaudu? Jumal.
Jumal on see, kes puudutab kõigi nende asjade läbi.
Tema saadab oma Sõna ja puudutab läbi selle, mitte mina.
Me võime ju mängida oma häälega ja arvata, et kõlame väga pühalt,
aga lõppeks on see ikkagi Jumala töö ja Tema on see, kes kasutab meid.
Tõsi küll, me oleme kaasas kogu loos ja saame ka tasu oma tehtud töö eest
vastavalt sellele, mida oleme uskunud ja mille järgi toiminud.
Ehk siis - ära iialgi arva, et au kuulub sulle.
"Vau! Nüüd te alles näete! Uus täht on sündinud ja see olen mina!"
Kuid see pole kunagi ei sina ega mina!
Me oleme Jumala armust Tema teenrid ja mida alandlikumad me oleme,
vaatamata oma nõtrustele ja ka rünnakutele-haigustele elus,
siis ometigi - Jumal ilmutab end keset me nõtrusi!
Annab meile jõudu, kuna armastab meid ja on suurem kui kõik muu.
Nii et anna end Tema teenistusse.
Kuid seda tehes ära iialgi võta Tema au endale,
vaid anna see tagasi Talle, tänades Teda kõige eest!
Lugesin Frank Manxi kohta - kunagine tuntud evangelist Põhjamaades,
kes rääkis, kuidas peale suuri ja võimsaid teenistusi
lipsas tal aeg-ajalt pähe mõte: "No küll sa olid ikka täna tubli!"
Kuid siis ta põrutas kohe vastu ja ütles:
"Mitte sina, Frank Manx, pole seda teinud, vaid Jumal on selle taga!"
Ja nii on ka tänapäeval! Jumal tahab ilmutada end inimeste pärast.
Kuid nüüd palvetame.
Kui sina tahad olla Jumala teenistuses ja kasutada oma käsi
ja palverätikuid, et käia inimeste juures ja tunda neile kaasa.
Mitte oma nime auks, aga Jumala auks, siis tõsta oma käsi just praegu.
Issand, sina näed kõiki neid käsi, mis tõusevad praegu Su ees.
Paljud on mõistnud, et oled kutsunud neid oma teenistusse.
Tervendama haigeid ja jagama Sinu armastust, hoolt ja hellust.
Issand, sa oled andnud meile nii palju erinevaid võimalusi selleks.
Tänu Sulle palveõli ja palverätikute eest.
Tänu Sulle autode eest, millega sõidutada inimesi palvekoosolekutele.
Tänu võimaluste eest paluda inimeste pärast. Käia haiglates ja trööstida.
Seetõttu Issand, kõik need, kes on just praegu valmis
pühendama end Sinu teenistusse ja tooma kogu au Sulle,
õnnista neid ja anna oma jõudu.
Jumal annab sulle ideid ja mõtteid ja need võivad tunduda liiga suurtena.
Sa mõtled, kas üldse keegi on kunagi midagi sellist teinud?
Kuid kui Jumal näitab sulle midagi sellist, siis tee seda
ja sa saad nägema suuri asju.
Jumalal on hea meel inimeste üle ja nende üle, kes on valmis Teda teenima
Nii et ole julge!
Käi oma koguduses, mille kaudu saad teenida.
Ära ole üksik hunt, kes jookseb siia- sinna, vaid osale koguduse töös.
Ja anna oma teenimissoovist ka pastorile teada.
Nii et tulevik on su ees valla!
Vaata meid taas järgmisel nädalal. Seniks kõike head ja palju õnnistusi!
Ole julge ja kohtumiseni!
Toeta TV7 tööd annetusega! Saaja: Taevas TV7
Swedbank 221048388411 SEB 10220109461019
Tõlge: Anne-Ly Raukas